ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રી શાંઘાઈ કોઓપરેશન ઓર્ગેનાઈઝેશનના સભ્ય દેશોના પ્રમુખોની પરિષદની 21મી બેઠકમાં વર્ચ્યુઅલ માધ્યમથી સહભાગી થયા
પ્રધાનમંત્રીએ શાંઘાઈ કોઓપરેશન ઓર્ગેનાઇઝેશન  ના સભ્ય દેશોના પ્રમુખોની પરિષદની 21મી બેઠકમાં વર્ચ્યુઅલ અને અફઘાનિસ્તાન પર સંયુક્ત SCO-CSTO આઉટરીચ સત્રમાં વીડિયો-સંદેશ દ્વારા ભાગ લીધો હતો.
SCO સભ્ય દેશોના પ્રમુખોની પરિષદની 21મી બેઠક 17 સપ્ટેમ્બર, 2021ના રોજ હાઇબ્રિડ ફોર્મેટમાં દશામ્બેમાં યોજાઇ હતી. આ બેઠકની અધ્યક્ષતા તાજિકિસ્તાનના રાષ્ટ્રપતિ ઇમોમી રહેમાન દ્વારા કરવામાં આવી હતી.
પ્રધાનમંત્રી શ્રી નરેન્દ્ર મોદીએ વીડિયો-લિંક દ્વારા સમિટને સંબોધી હતી. દશામ્બેમાં ભારતનું પ્રતિનિધિત્વ વિદેશ મંત્રી ડૉ. એસ. જયશંકરે કર્યું.
પોતાના સંબોધનમાં પ્રધાનમંત્રીએ વ્યાપક એસસીઓ ક્ષેત્રમાં વધતા કટ્ટરપંથી અને ઉગ્રવાદ સામે આવી રહેલી સમસ્યાઓ પર પ્રકાશ પાડ્યો, જે ઉદાર અને પ્રગતિશીલ સંસ્કૃતિઓ અને મૂલ્યોના ગઢ તરીકે આ પ્રદેશના ઇતિહાસથી તદ્દન વિપરીત છે.
તેમણે કહ્યું કે અફઘાનિસ્તાનમાં તાજેતરની ઘટનાઓ ઉગ્રવાદના આ વલણને વધુ વધારી શકે છે.
તેમણે સૂચવ્યું કે એસસીઓ સંયમ અને વૈજ્ઞાનિક અને તર્કસંગત વિચારને પ્રોત્સાહન આપવાના એજન્ડા પર કામ કરી શકે છે, જે ખાસ કરીને પ્રદેશના યુવાનો માટે સુસંગત રહેશે.
તેમણે ભારતના તેમના વિકાસ કાર્યક્રમોમાં ડિજિટલ ટેકનોલોજીનો ઉપયોગ કરવાના અનુભવ વિશે પણ વાત કરી હતી અને અન્ય SCO સભ્યો સાથે આ ઓપન સોર્સ સોલ્યુશન્સ શેર કરવાની ઓફર કરી હતી.
આ ક્ષેત્રમાં કનેક્ટિવિટી વિકસાવવાના મહત્વ વિશે બોલતા પ્રધાનમંત્રીએ ભાર મૂક્યો હતો કે પરસ્પર વિશ્વાસ વધારવા માટે કનેક્ટિવિટી પ્રોજેક્ટ પારદર્શક, સહભાગી અને સલાહકાર હોવા જોઈએ.
એસસીઓ સમિટ બાદ એસસીઓ અને સામૂહિક સુરક્ષા સંધિ સંગઠન  વચ્ચે અફઘાનિસ્તાન પર આઉટરીચ સત્ર યોજાયું હતું. પ્રધાનમંત્રીએ વીડિયો-સંદેશ દ્વારા આઉટરીચ સત્રમાં ભાગ લીધો હતો.
એક વીડિયો સંદેશમાં પ્રધાનમંત્રીએ સૂચવ્યું કે SCO આ વિસ્તારમાં આતંકવાદના સંદર્ભમાં 'ઝીરો ટોલરન્સ' પર આચારસંહિતા વિકસાવી શકે છે અને તેમણે અફઘાનિસ્તાનમાંથી માદક દ્રવ્યો, હથિયારો અને માનવ તસ્કરીના જોખમોને પણ રેખાંકિત કર્યા છે. અફઘાનિસ્તાનમાં માનવતાવાદી કટોકટીનો ઉલ્લેખ કરતા તેમણે અફઘાનિસ્તાનના લોકો સાથે ભારતની એકતાનો પુનરોચ્ચાર કર્યો.
SD/GP/BT
(
મંત્રીમંડળ
કેબીનેટે અદાલતી ક્ષેત્રમાં સહકાર અંગે ભારત અને બાંગ્લાદેશ વચ્ચેના એમઓયુને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે અદાલતી ક્ષેત્રમાં સહકાર અંગેના ભારત અને બાંગ્લાદેશ વચ્ચેના સમજુતી કરારોને મંજૂરી આપી. આ કરારો બન્ને દેશો વચ્ચેની અદાલતોમાં પરસ્પર સહકારને પ્રોત્સાહન આપવા, વિકાસ કરવા અને મજબૂત બનાવવા ઉપર આધારિત છે.
આ કરારો અદાલતોના વિવિધ સ્તરે મુલાકાત, તાલીમ અને અને શૈક્ષણિક કાર્યક્રમોના આદાનપ્રદાન દ્વારા ન્યાયાધીશો અને અધિકારીઓ વચ્ચેના પારસ્પરિક સંબંધને વધારવામાં સહાયક બનશે. તે ન્યાય અને કાયદાના ક્ષેત્રમાં આધુનિક વિકાસને લગતી માહિતીના પારસ્પરિક આદાનપ્રદાનને પણ પ્રોત્સાહન આપશે. તે આ ક્ષેત્રમાં માળખાગત વ્યવસ્થા અને ઇન્ફોર્મેશન ટેકનોલોજીમાં જ્ઞાનનું આદાનપ્રદાન કરશે.
AP/J.Khunt/GP
(Visitor Counter : 32
પ્રધાનમંત્રીનું કાર્યાલય
ચક્રાવાતની સ્થિતિના પગલે પ્રધાનમંત્રીએ તમામ પરિસ્થિતિની માહિતી મેળવી; લોકોને શક્ય હોય તેવી દરેક સાવચેતી રાખવા અને સલામતીના પગલાંઓનું પાલન કરવા વિનંતી કરી
પ્રધાનમંત્રી શ્રી નરેન્દ્ર મોદીએ ભારતના પશ્ચિમી દરિયાકાંઠે તોળાઇ રહેલા ચક્રાવાતના જોખમને ધ્યાનમાં રાખીને વર્તમાન પરિસ્થિતિની માહિતી મેળવી હતી અને લોકોને શક્ય હોય તેમ દરેક પ્રકારે સાવચેતી રાખવા તેમજ સલામતીના પગલાંઓનું પાલન કરવા માટે વિનંતી કરી હતી.
પ્રધાનમંત્રીએ જણાવ્યું હતું કે, “ભારતના પશ્ચિમી દરિયાંકાઠા પર તોળાઇ રહેલા ચક્રાવાતના જોખમને ધ્યાનમાં રાખીને મેં પરિસ્થિતિની માહિતી મેળવી છે. હું દરેક લોકોની સુખાકારી માટે પ્રાર્થન કરું છું. તેમજ, દરેક લોકોને અપીલ કરું છું કે, શક્ય હોય તેવી તમામ સાવચેતી રાખજો અને સલામતીના પગલાંઓનું પાલન કરજો.”
GP/DS
(
મંત્રીમંડળ
આંધ્ર પ્રદેશ, છત્તીસગઢ, ઝારખંડ, મહારાષ્ટ્ર અને ઓડિશા એમ પાંચ રાજ્યોના આકાંક્ષી જિલ્લાઓનાં નહીં આવરી લેવાયેલાં ગામોમાં મોબાઇલ સેવાઓની જોગવાઇ માટે યુએસઓએફ યોજનાને કેન્દ્રીય મંત્રીમંડળની મંજૂરી
પાંચેય રાજ્યોના 44 આકાંક્ષી જિલ્લાઓનાં નહીં આવરી લેવાયેલાં 7287 ગામોને રૂ. 6466 કરોડના અંદાજિત ખર્ચે 4જી આધારિત મોબાઇલ સેવાઓ મળશે
આંધ્ર પ્રદેશ, છત્તીસગઢ, ઝારખંડ, મહારાષ્ટ્ર અને ઓડિશા એમ પાંચ રાજ્યોના આકાંક્ષી જિલ્લાઓનાં નહીં આવરી લેવાયેલાં ગામોમાં મોબાઇલ સેવાઓની જોગવાઇ માટે પ્રધાનમંત્રી શ્રી નરેન્દ્ર મોદીના અધ્યક્ષસ્થાને મળેલી કેન્દ્રીય મંત્રીમંડળની બેઠકમાં મંજૂરી આપવામાં આવી છે.
આ પરિયોજનામાં આંધ્ર પ્રદેશ, છત્તીસગઢ, ઝારખંડ, મહારાષ્ટ્ર અને ઓડિશાના પાંચેય રાજ્યોના 44 આકાંક્ષી જિલ્લાઓનાં નહીં આવરી લેવાયેલાં 7287 ગામોમાં 5 વર્ષ માટેના કાર્યાન્વિત ખર્ચ સહિત આશરે રૂ. 6466 કરોડના અંદાજિત અમલીકરણ ખર્ચ સાથે 4જી આધારિત મોબાઇલ સેવાઓ પૂરી પાડવાની કલ્પના છે. આ પરિયોજનાને યુનિવર્સલ સર્વિસ ઑબ્લિગેશન ફંડ  દ્વારા નાણાં પૂરાં પડાશે. સમજૂતી પર સહીસિક્કા થયા બાદ 18 મહિનાની અંદર આ પરિયોજના પરિપૂર્ણ થશે અને 23 નવેમ્બર સુધીમાં સહીસિક્કા થવાની અપેક્ષા છે.
ઓળખી કઢાયેલાં, નહીં આવરી લેવાયેલાં ગામોમાં 4જી મોબાઇલ સેવાઓની જોગવાઇ સંબંધિત કામ યુએસઓએફની વિદ્યમાન પ્રક્રિયાઓ મુજબ ખુલ્લી સ્પર્ધાત્મક બિડિંગ પ્રક્રિયા મારફત આપવામાં આવશે.
આંધ્ર પ્રદેશ, છત્તીસગઢ, ઝારખંડ, મહારાષ્ટ્ર અને ઓડિશાના પાંચેય રાજ્યોમાં આકાંક્ષી જિલ્લાઓનાં દૂરનાં અને દુર્ગમ એવાં, નહીં આવરી લેવાયેલાં વિસ્તારોમાં મોબાઇલ સેવાઓની જોગવાઇ માટેની હાલની દરખાસ્ત આત્મનિર્ભરતા, સુગમ શિક્ષણ, માહિતી પ્રસાર અને જ્ઞાન, કુશળતા વર્ધન અને વિકાસ, આપત્તિ વ્યવસ્થાપન, ઈ-ગવર્નન્સ પહેલ, સાહસો અને ઈ-કોમર્સની સુવિધાઓની સ્થાપના, જ્ઞાન વહેંચણી અને રોજગારની તકો માટે શૈક્ષણિક સંસ્થાઓને પૂરતા ટેકાની જોગવાઇ માટે ઉપયોગી એવી ડિજિટલ કનેક્ટિવિટીને વધારશે અને ઘરેલુ ઉત્પાદનને ઉત્તેજન આપવા અને આત્મનિર્ભર ભારતના હેતુઓને પરિપૂર્ણ કરવા, ડિજિટલ ઇન્ડિયાના સપનાંને સાકાર કરવા ઇત્યાદિને પરિપૂર્ણ કરશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
રાષ્ટ્રપતિ સચિવાલય
શિક્ષક દિવસ પર રાષ્ટ્રપતિનો સંદેશ
નવી દિલ્હી, 04 સપ્ટેમ્બર, 2018
શિક્ષક દિવસ પર, મને સૌ શિક્ષકોને શુભેચ્છા અને શુભકામનાઓ આપતા અત્યંત આનંદ થઈ રહ્યો છે.
આપણી સંસ્કૃતિમાં ‘ગુરુ-શિષ્ય પરંપરા’નું ખૂબ મહત્વનું સ્થાન રહ્યું છે. આપણું સૌભાગ્ય છે કે જિજ્ઞાસુ શિષ્યોને સત્યનું જ્ઞાન આપનારા મહાન ગુરુ, આપણી સભ્યતાને પ્રાચીન કાળથી જ સમૃદ્ધ કરતા આવ્યા છે.
આજના શિક્ષક દિવસના અવસર પર, આપણે પ્રખ્યાત વિદ્વાન અને શિક્ષણવિદ્ પૂર્વ રાષ્ટ્રપતિ, ડૉ. સર્વપલ્લી રાધાકૃષ્ણનના શિક્ષકના રૂપમાં અમૂલ્ય યોગદાનને યાદ કરીએ છીએ.
આ પાવન દિવસ પર એ કામના કરું છું કે આપણા શિક્ષક-ગણો, એક શાંતિપૂર્ણ, સમૃદ્ધ અને સુખમય રાષ્ટ્ર તથા વિશ્વના નિર્માણ કરવામાં સહાયતા અને માર્ગ-દર્શન પ્રદાન કરતા રહે.
NP/J.Khunt/GP
(Visitor Counter : 128
પ્રધાનમંત્રીનું કાર્યાલય
પ્રધાનમંત્રી વારાણસીમાં દેવદિવાળી મહોત્સવમાં સામેલ થયા
માતા અન્નપૂર્ણાની ચોરાઈ ગયેલી પ્રતિમા પરત મળશે એ બદલ કાશીવાસીઓને અભિનંદન
ગુરુ નાનક દેવજી સુધારાનું સૌથી મોટું પ્રતીક છેઃ પ્રધાનમંત્રી
પ્રધાનમંત્રી શ્રી નરેન્દ્ર મોદી આજે વારાણસીમાં દેવદિવાળી મહોત્સવમાં સામેલ થયા હતા.
પ્રધાનમંત્રીએ આ કાર્યક્રમને સંબોધિત કરતાં જણાવ્યું હતું કે કાશી માટે આ એક વિશેષ પ્રસંગ છે. તેમણે કહ્યું હતું કે કાશીમાંથી 100 વર્ષથી વધારે સમય અગાઉ માતા અન્નપૂર્ણા દેવીની મૂર્તિની ચોરી થઈ હતી, જે હવે ભારતમાં પરત ફરી રહી છે. આ કાશી માટે સદનસીબની વાત છે. તેમણે જણાવ્યું હતું કે આપણા દેવો અને દેવીઓની પ્રાચીન મૂર્તિઓ આપણા વિશ્વાસ તેમજ આપણા અમૂલ્ય વારસાનું પ્રતીક છે.
પ્રધાનમંત્રીએ કહ્યું હતું કે જો આ પ્રકારનો પ્રયાસ અગાઉ કરવામાં આવ્યો હોત, તો દેશને આ પ્રકારની ઘણી પ્રતિમાઓ પરત મળી હોત. તેમણે જણાવ્યું હતું કે અમારા માટે વારસાનો અર્થ દેશનો સાંસ્કૃતિક વારસો છે, ત્યારે કેટલાંક માટે એનો અર્થ તેમનો પરિવાર અને તેમના પરિવારના સભ્યો પૂરતો મર્યાદિત છે. તેમણે ઉમેર્યું હતું કે અમારા માટે વારસાનો અર્થ આપણી સંસ્કૃતિ છે, આપણી આસ્થા છે, આપણા મૂલ્યો છે! અન્ય લોકો માટે એનો અર્થ તેમની મૂર્તિઓ અને ફેમિલી ફોટો સાથે સંબંધિત છે.
પ્રધાનમંત્રીએ ગુરુ નાનક દેવજીને સમાજ અને વ્યવસ્થામાં સુધારાનું સૌથી મોટું પ્રતીક ગણાવ્યું હતું. તેમણે કહ્યું હતું કે જ્યારે સમાજમાં ફેરફારો થઈ રહ્યાં છે અને રાષ્ટ્રીય હિત બદલાઈ રહ્યું છે, ત્યારે કોઈ પણ કારણસર વિરોધ માટેનો અવાજ ઊઠી રહ્યો છે. પણ જ્યારે આ સુધારાના મહત્ત્વપૂર્ણ ફાયદા દેખાશે, ત્યારે બધું બરોબર થઈ જશે. તેમણે આ માટે આપણે ગુરુ નાનક દેવજીના જીવનમાંથી પ્રેરણા લેવા જણાવ્યું હતું.
પ્રધાનમંત્રીએ જણાવ્યું હતું કે જ્યારે કાશી માટે વિકાસલક્ષી કાર્યોની શરૂઆત થઈ હતી, ત્યારે વિરોધ કરનારાઓએ માત્ર વિરોધ કરવા માટે વિરોધ કર્યો હતો. તેમણે કહ્યું હતું કે જ્યારે કાશીએ નિર્ણય લીધો હતો કે વિશ્વનાથ કોરિડોર બાબાના દરબાર સુધી બનશે, ત્યારે વિરોધ કરનારાઓએ એની પણ ટીકા કરી હતી, પણ અત્યારે કાશીની ભવ્યતા બાબાના આશીર્વાદથી પરત ફરી છે. તેમણે જણાવ્યું હતું કે બાબાના દરબાર અને મા ગંગા વચ્ચે સદીઓથી રહેલું સીધું અને લાંબુ જોડાણ ફરી સ્થાપિત થયું છે.
પ્રધાનમંત્રીએ ખુશી વ્યક્ત કરતાં કહ્યું હતું કે ભગવાન કાશી વિશ્વનાથના આશીર્વાદથી તેમને કાશીમાં પ્રકાશના પર્વમાં સહભાગી થવાની તક મળી હતી. તેમણે પ્રાચીન નગરની ભવ્યતાને યાદ કરી હતી. તેમણે કહ્યું હતું કે સદીઓથી કાશી દુનિયાને માર્ગદર્શન આપે છે. પ્રધાનમંત્રીએ જણાવ્યું હતું કે કોરોનાના નિયંત્રણોને કારણે તેઓ નગરમાં અવારનવાર આવી શક્યાં નહોતાં, જે તેમનો મતવિસ્તાર છે અને તેઓ આ શૂન્યાવકાશ ભરવા આતુર હતા. તેમણે કહ્યું હતું કે આ સમયગાળા દરમિયાન તેઓ આ મતવિસ્તારના લોકોથી ક્યારેય દૂર થયા નહોતા અને રોગચાળાના પડકારજનક સમયગાળા દરમિયાન વિવિધ વ્યવસ્થાઓ પર નજર રાખી હતી. તેમણે રોગચાળા દરમિયાન કાશીના લોકોએ કરેલી જનતાની સેવાના જુસ્સાની પ્રશંસા કરી હતી.
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ હિમાચલ પ્રદેશમાં કારખાનામાં થયેલી દુ:ખદ દુર્ઘટનામાં જાનહાનિ પર શોક વ્યક્ત કર્યો
પીડિતો માટે PMNRF તરફથી એક્સ-ગ્રેશિયાની જાહેરાત કરી
પ્રધાનમંત્રી શ્રી નરેન્દ્ર મોદીએ હિમાચલ પ્રદેશમાં ફેક્ટરી દુર્ઘટનામાં થયેલી દુ:ખદ જાનહાનિ પર ઊંડો શોક વ્યક્ત કર્યો છે. પ્રધાનમંત્રીએ પીડિતો માટે પ્રધાનમંત્રી રાષ્ટ્રીય રાહત ભંડોળ  માંથી એક્સ-ગ્રેશિયાની પણ જાહેરાત કરી છે.
પ્રધાનમંત્રી કાર્યાલયે ટ્વિટ કર્યું;
"હિમાચલ પ્રદેશના ઉનામાં એક ફેક્ટરીમાં થયેલ અકસ્માત દુઃખદ છે. આમાં જે લોકોએ જીવ ગુમાવ્યો છે તેમના પરિવારો પ્રત્યે મારી ઊંડી સંવેદના છે. આ સાથે, હું અકસ્માતમાં ઘાયલ થયેલા તમામ લોકોના ઝડપી સ્વસ્થ થવાની ઈચ્છા કરું છું: PM"
"PMNRF તરફથી હિમાચલ પ્રદેશમાં ફેક્ટરી દુર્ઘટનામાં જીવ ગુમાવનારાઓના નજીકના સંબંધીઓને દરેકને 2 લાખ રૂપિયા આપવામાં આવશે. ઘાયલોને 50,000 રૂપિયા આપવામાં આવશે: PM"
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
કોવિડની રસીની ફાળવણી અંગે અપડેટ
કેન્દ્ર સરકાર 16થી 31 મે સુધીના એક પખવાડિયામાં રાજ્યો/કેન્દ્રશાસિત પ્રદેશોને કોવિડની રસીના લગભગ 192 લાખ ડોઝ વિનામૂલ્યે પૂરા પાડશે
દેશમાં કોવિડ-19 વિરોધી રસીના અત્યાર સુધીમાં કુલ આપવામાં આવેલા ડોઝનો આંકડો લગભગ 18 કરોડ  સુધી પહોંચી ગયો છે. કોવિડ-19 રસીકરણ અભિયાને સફળતાપૂર્વક 118 દિવસ પૂરા કર્યા છે અને તમામ રાજ્યો/કેન્દ્રશાસિત પ્રદેશો સાથે સહયોગપૂર્ણ પ્રયાસોથી કુલ 17.8 કરોડ લાભાર્થીઓને રસી આપવામાં આવી છે. રસીકરણના 17 કરોડના સીમાચિહ્નરૂપ આંકડા સુધી ભારત સૌથી ઝડપથી એટલે કે 114 દિવસમાં પહોંચી ગયું છે. USAને આટલી સંખ્યામાં રસીના ડોઝ આપવામાં 115 દિવસ જ્યારે ચીનને 119 દિવસ લાગ્યા હતા.
‘કોવિડ-19 રસીકરણની ઉદારીકૃત અને પ્રવેગિત તબક્કા-3ની વ્યૂહનીતિ’નો અમલ 1 મે 2021ના રોજથી શરૂ કરવામાં આવ્યો છે જેમાં ઉપલબ્ધ ડોઝમાંથી 50% જથ્થો ભારત સરકારની ચેનલ મારફતે રાજ્યો/કેન્દ્રશાસિત પ્રદેશોને વિનામૂલ્યે આપવા માટે નિર્ધારિત કરવામાં આવ્યો છે જ્યારે બાકી રહેલો 50% જથ્થો રાજ્યો/કેન્દ્રશાસિત પ્રદેશો અને ખાનગી હોસ્પિટલો સીધા જ રસીના ઉત્પાદક પાસેથી ખરીદી શકશે.
ભારત સરકાર દ્વારા રાજ્યો/કેન્દ્રશાસિત પ્રદેશોને રસીના પુરવઠાની ફાળવણી તેમની વપરાશની રૂપરેખા અને આગામી પખવાડિયામાં બીજા ડોઝના લાભાર્થીઓના ભારણના આધારે નક્કી કરવામાં આવે છે. 16થી 31 મે 2021 સુધીના પખવાડિયા દરમિયાન કેન્દ્ર દ્વારા રાજ્યો અને કેન્દ્રશાસિત પ્રદેશોને કોવિશિલ્ડ અને કોવેક્સિનના 191.99 લાખ ડોઝ પૂરા પાડવામાં આવશે. આમાં કોવિશિલ્ડના 162.5 લાખ ડોઝ અને કોવેક્સિનના 29.49 લાખ ડોઝ સામેલ રહેશે.
આ ફાળવણી માટેનું ડિલિવરી શેડ્યૂલ અગાઉથી બધાને આપી દેવામાં આવ્યું છે. રાજ્યોને વિનંતી કરવામાં આવી છે કે, સંબંધિત અધિકારીઓ તેમને ફાળવવામાં આવેલા ડોઝનો વ્યવહારુ અને ઉચિત ઉપયોગ સુનિશ્ચિત કરે અને રસીનો બગાડ શક્ય એટલો ઓછા થાય તેના પર ધ્યાન આપે.
ભારત સરકાર દ્વારા 15 દિવસ અગાઉથી જ રાજ્યો/કેન્દ્રશાસિત પ્રદેશોને તેમના વિનામૂલ્યે રસીના જથ્થા વિશે આગોતરી જાણ કરવાનો મૂળ ઉદ્દેશ તેઓ વિનામૂલ્યે પ્રાપ્ત થનારા આ ડોઝના ઉચિત અને શ્રેષ્ઠતમ ઉપયોગ માટે પોતાના તરફથી પૂર્વતૈયારીનું પ્લાનિંગ કરી શકે તે માટેનો છે. વિનામૂલ્યે મળનારા આ ડોઝ 45 વર્ષથી વધુ ઉંમરના નાગરિકો, HCW અને FLW માટે છે. 1થી 15 મે 2021 સુધીના અગાઉના પખવાડિયામાં કેન્દ્ર સરકારે રાજ્યોને કુલ 1.7 કરોડ રસીના ડોઝ વિનામૂલ્યે ઉપલબ્ધ કરાવ્યા છે.
આ ઉપરાંત, રાજ્યો અને ખાનગી હોસ્પિટલો દ્વારા સીધી ખરીદી માટે કુલ 4.39 કરોડથી વધારે ડોઝનો જથ્થો મે 2021માં ઉપલબ્ધ કરાવવામાં આવ્યો છે.
SD/GP/JD
(
પ્રધાનમંત્રીનું કાર્યાલય
પ્રધાનમંત્રીએ તેમની માતાને શ્રદ્ધાંજલિ આપી
પ્રધાનમંત્રી શ્રી નરેન્દ્ર મોદીએ આજે તેમની માતાના જીવનને એક ભવ્ય સદી ગણાવી હતી જેને આજે ભગવાનના ચરણોમાં શાંતિ મળી છે.
શ્રીમતી હીરાબેનનું આજે અવસાન થતાં, પ્રધાનમંત્રી યાદ કર્યું કે, મામાં મેં હંમેશા તે ત્રિમૂર્તિ સ્વરૂપ અનુભવ્યું છે, જેમાં એક તપસ્વીની યાત્રા છે, નિઃસ્વાર્થ કર્મયોગીનું પ્રતીક છે અને મૂલ્યો પ્રત્યે પ્રતિબદ્ધ જીવન છે.
પ્રધાનમંત્રીએ તેમની સલાહ પણ યાદ કરી જે તેમણે તેમના 100મા જન્મદિવસે આપી હતી જેમાં તેમણે કહ્યું હતું કે કામ ડહાપણથી કરવું જોઈએ અને જીવન શુદ્ધતા સાથે જીવવું જોઈએ.
પ્રધાનમંત્રીએ ટ્વીટ કર્યું:
એક ગૌરવપૂર્ણ સદી ભગવાનના ચરણોમાં વિરાજે છે... મામાં મેં હંમેશા ત્રિમૂર્તિ સ્વરૂપ અનુભવ્યું છે, જેમાં એક તપસ્વીની યાત્રા છે, નિઃસ્વાર્થ કર્મયોગીનું પ્રતીક છે અને મૂલ્યો પ્રત્યે પ્રતિબદ્ધ જીવન છે.
જ્યારે હું તેમને તેમના 100મા જન્મદિવસે મળ્યો ત્યારે તેમણે એક વાત કહી હતી, જે હંમેશા યાદ રહી છે કે બુદ્ધિથી કામ કરો, શુદ્ધતાથી જીવન જીવો, એટલે કે બુદ્ધિથી કામ કરો અને પવિત્રતાથી જીવન જીવો.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
ગૃહ મંત્રાલય
કોરનાવાયરસ સામેની લડતના 21 દિવસના લૉકડાઉન દરમિયાન પાકની લણણી તથા વાવણીની કામગીરી સામાજિક અંતર જાળવીને સારી રીતે થાય તેની ખાતરી માટે ગૃહ મંત્રાલયનો રાજ્યોને પત્ર
હાલમાં પાક લણવાની તથા વાવણીની મોસમ ચાલી રહી હોવાની બાબતને ધ્યાનમાં લઈને કોરોના વાયરસ સામેની લડત માટે લદાયેલાં લોકડાઉનનાં નિયંત્રણોમાં ખેતીની કામગીરીઓને અપવાદરૂપ ગણવા કેન્દ્રના ગૃહ મંત્રાલયે તમામ રાજ્યોને પત્ર લખીને માર્ગદર્શન આપ્યુ છે. .
આ દિશા નિર્દેશોને કારણે ખેડૂતો અને ખેત મજૂરો મારફતે થતી ખેત ઉત્પાદનોના એકત્રીકરણ, મંડીઓમાં થતી કામગીરી, વાવણી અને પાક લેવા માટેની યંત્ર સામગ્રીની હેરફેર વગેરે જેવી ખેડૂતો અને ખેત મજૂરો મારફતે થતી ખેતીની કામગીરીઓને અપવાદરૂપ ગણવામાં આવી છે.
અપવાદો અંગે ભારપૂર્વક જાણ કરી શકાય તે માટે કેન્દ્રના ગૃહ સચિવ શ્રી જય કુમાર ભલ્લાએ રાજ્યોના મુખ્ય, સચિવોને પણ લખીને આ અપવાદોને ખેતીનાં આ કામકાજને અપવાદરૂપ ગણવા જણાવીને 21 દિવસના લૉકડાઉનમાંથી તેને મુક્તિ આપવા જણાવ્યું છે અને આ બાબતની તમામ ફીલ્ડ એજન્સીઓને જાણ કરવા જણાવ્યું છે. આ દિશાનિર્દેશોમાં જણાવવામાં આવ્યું છે કે પાક લણવાની અને વાવણીની કામગીરી સામાજિક અંતર જાળવીને સારી રીતે થાય તેની ખાતરી રાખવાની રહેશે.
RP
પ્રધાનમંત્રીનું કાર્યાલય
સીમાંચલ એક્સપ્રેસ પાટા પરથી ઉતરી જવાને કારણે જાનહાની થવા પર પ્રધાનમંત્રીએ શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ સીમાંચલ એક્સપ્રેસનાં ડબ્બા પાટ પરથી ઉતરી જવાને કારણે થયેલા નુકસાન પર ઘેરો શોક વ્યક્ત કર્યો હતો. એમણે કહ્યું કે, “શોકગ્રસ્ત પરિવારો સાથે મારી સંવેદનાઓ છે, ઇજાગ્રસ્તો ઝડપથી સાજા થાય તેનાં માટે પ્રાર્થના. રેલવે, એનડીઆરએફ અને સ્થાનિક સત્તાવાળાઓ અકસ્માતના પગલે બધી શક્ય સહાય પૂરી પાડી રહ્યા છે.”
RP
(Visitor Counter : 109
વહાણવટા મંત્રાલય
ભારતીય ટપાલ વિભાગ સૌરાષ્ટ્ર અને દક્ષિણ ગુજરાત અને મુંબઈ વચ્ચે ઝડપી ટપાલ સેવાઓ માટે ઘોઘા-હજીરા રૂટ પર રોપેક્સ ફેરી સેવાઓનો ઉપયોગ કરશે
ગુજરાત રાજ્યમાં ઘોઘા હજીરા રૂટ પર રોપેક્સ ફેરી સેવાઓ દ્વારા એક મહિનાની સફળ અજમાયશ બાદ, વિશ્વની સૌથી લોકપ્રિય પોસ્ટલ સિસ્ટમ, 'ઇન્ડિયા પોસ્ટ' ઝડપી અને ખર્ચ-અસરકારક રેમિટન્સ માટે તેની પોસ્ટલ અને પેકેજ ડિલિવરી સેવાઓ દૈનિક ધોરણે ચાલુ રાખશે.
સંચાર રાજ્ય મંત્રી શ્રી દેવસિંહ ચૌહાણ 'M.V.' વોયેજ એક્સપ્રેસ-રોપેક્સ ફેરી પર બંદરો, શિપિંગ અને જળમાર્ગ મંત્રાલયના હજીરા ટર્મિનલથી ઇન્ડિયા પોસ્ટની દૈનિક ટપાલ અને પાર્સલ ડિલિવરી પરિવહન સેવાઓને ફ્લેગ ઓફ કરવામાં આવશે. આ સેવા માત્ર ડિલિવરી ટ્રાન્સપોર્ટ સમયને 10 થી 12 કલાકથી ઘટાડીને 3 થી 4 કલાક કરશે નહીં, પરંતુ સૌરાષ્ટ્ર અને દક્ષિણ ગુજરાત અને મુંબઈ પ્રદેશો વચ્ચેના ઔદ્યોગિક પેકેજોની ઝડપી અવરજવરને પણ સક્ષમ બનાવશે.
આ સેવા આગામી મહિનાઓ દરમિયાન આશરે 3 થી 4 ટન દૈનિક પોસ્ટલ કાર્ગો વહન કરે તેવી અપેક્ષા છે.
હજીરા અને ગોઘા વચ્ચેની ROPAX સેવાનું ઉદ્ઘાટન નવેમ્બર 2020માં પ્રધાનમંત્રી શ્રી નરેન્દ્ર મોદી દ્વારા કરવામાં આવ્યું હતું. આ સેવાને લોકોનો ભારે સહયોગ મળી રહ્યો છે. આ સેવાના ઉદઘાટનથી, ડિસેમ્બર 2022 સુધી, 3.7 લાખથી વધુ મુસાફરો અને 1.1 લાખ વાહનો નું પરિવહન કરવામાં આવ્યું છે.
શ્રી સર્બાનંદ સોનોવાલે, બંદરો, શિપિંગ અને જળમાર્ગોના મંત્રીએ ખુશી વ્યક્ત કરી અને કહ્યું, “જળમાર્ગો દ્વારા ટપાલ અને પેકેજ ડિલિવરી સેવાઓનો આ નવીન સહયોગ એ પ્રધાનમંત્રી શ્રી નરેન્દ્ર મોદીના વિઝનને પરિપૂર્ણ કરવા તરફનું એક બીજું પગલું છે. તેમણે જળમાર્ગોના ઉપયોગની હિમાયત કરી છે અને તેમને ભારતના આર્થિક વિકાસ સાથે એકીકૃત કરવા, તેમજ પરિવહન ખર્ચમાં ઘટાડો અને વ્યવસાય કરવાની સરળતાને સમર્થન આપ્યું છે.
આ મહિનાની શરૂઆતમાં, બંદરો, શિપિંગ અને જળમાર્ગ મંત્રાલયે પણ ભારતના મુખ્ય બંદરોને જહાજ સંબંધિત ચાર્જ માફ કરવા અને નવા ઉભરતા શહેરી વિસ્તારોને સુવિધા આપવા માટે સાગરમાલા કાર્યક્રમ હેઠળ રોપેક્સ ફેરી સેવાઓ માટે ટોચની અગ્રતા બર્થિંગ પ્રદાન કરવા નિર્દેશ આપ્યો હતો જેથી જળમાર્ગ પેસેન્જર ટ્રાન્સપોર્ટ ઇકોસિસ્ટમને પ્રોત્સાહન મળે અને દેશમાં હરિત પરિવહનને સક્ષમ કરી શકાય.
YP/GP/JD
(Visitor Counter : 125
પ્રધાનમંત્રીનું કાર્યાલય
પ્રધાનમંત્રી કાલે એએમએ, અમદાવાદમાં ઝેન ગાર્ડન અને કાઈઝેન એકેડમીનું ઉદઘાટન કરશે
પ્રધાનમંત્રી શ્રી નરેન્દ્ર મોદી કાલે 27 જૂન, 2021ના રોજ સવારે 11.30 વાગ્યે એએમએ અમદાવાદમાં ઝેન ગાર્ડન અને કાઈઝેન એકેડમીનું ઉદઘાટન કરશે.
પ્રધાનમંત્રીએ એક ટ્વીટમાં કહ્યુઃ“કાલે 27 જૂનના રોજ એએમએ, અમદાવાદમાં એક ઝેન ગાર્ડન અને કાઈઝેન એકેડમીનું ઉદઘાટન કરવામાં આવશે. આ ભારત અને જાપાન વચ્ચે ઘનિષ્ઠ સંબંધને પ્રદર્શિત કરનારું વધુ એક ઉદાહરણ છે.”
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
ગ્રાહક બાબતો, ખાદ્ય અને જાહેર વિતરણ મંત્રાલય
નાફેડ ગુજરાતમાં ખરીફ ડુંગળીની ખરીદી શરૂ કરશે
ખેડૂતોને તાત્કાલિક રાહત આપવા માટે હસ્તક્ષેપ
નેશનલ એગ્રીકલ્ચરલ કોઓપરેટિવ માર્કેટિંગ ફેડરેશન ઓફ ઈન્ડિયા લિમિટેડ , ભારત સરકારના નિર્દેશ પર, ગુજરાતમાં ડુંગળીના ઘટતા ભાવના મુદ્દાને ઉકેલવા માટે ખરીફ ડુંગળીની ખરીદી શરૂ કરશે. ભારત સરકારના આ પગલાથી રાજ્યમાં ડુંગળીના બજારને સ્થિરતા મળશે.
રાજ્યમાં ખરીફ સિઝનના અંતમાં ડુંગળીના મંદીના ભાવને કારણે પરિસ્થિતિનો તાગ મેળવતા, ગ્રાહક બાબતોના વિભાગે નાફેડને ગુજરાતના ત્રણ મુખ્ય બજારોમાંથી ડુંગળીની ખરીદી શરૂ કરવા નિર્દેશ આપ્યો છે. નાફેડ ભાવનગર , ગોંડલ અને પોરબંદરમાં 09.03.23થી ડુંગળીની ખરીદી શરૂ કરશે.
રાજ્યમાં ડુંગળીના તૂટતા ભાવથી ખેડૂતોને તાત્કાલિક રાહત આપવા માટે ભારત સરકાર દ્વારા આ દરમિયાનગીરીનું આયોજન કરવામાં આવ્યું છે. આ કેન્દ્રો પર વધુ સારા દરનો લાભ લેવા માટે ખેડૂતોને તેમની સારી ગુણવત્તા અને સૂકો સ્ટોક ખરીદી કેન્દ્રો પર લાવવા વિનંતી કરવામાં આવે છે. ખેડૂતોને પેમેન્ટ ઓનલાઈન કરવામાં આવશે.
જરૂર મુજબ સમયાંતરે વધુ કેન્દ્રો ખોલવામાં આવશે.
YP/GP/JD
(Visitor Counter : 199
મંત્રીમંડળ
કેબિનેટે રવિ સિઝન, 2022-23  માટે પોષક તત્ત્વો આધારિત સબસિડી  દરોમાં સંશોધન અને ખરીફ સિઝન, 2023 માટે ફોસ્ફેટિક અને પોટાસિક  ખાતરો પર પોષક આધારિત સબસિડી ના દરો નક્કી કરવાની મંજૂરી આપી
ખેડૂતોને સબસિડી, પોષણક્ષમ અને વ્યાજબી ભાવે ખાતરની ઉપલબ્ધતા સુનિશ્ચિત કરવા માટેનું કદમ
માનનીય પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે વિવિધ પોષક તત્વો એટલે કે નાઈટ્રોજન , ફોસ્ફરસ , પોટાશ  અને સલ્ફર  માટે પોષક તત્ત્વો આધારિત સબસિડી  દરોમાં સુધારા માટે ખાતર વિભાગના પ્રસ્તાવને મંજૂરી આપી છે. રવિ સિઝન 2022-23 માટે  અને ખરીફ સિઝન, 2023 માટે  ફોસ્ફેટિક અને P&K) માટે NBS દરો મંજૂર કરાયા છે.
P&K ખાતરો પરની સબસિડી 01.04.2010થી અમલી NBS સ્કીમ દ્વારા સંચાલિત થાય છે. સરકારે રવી 2022-2023 માટે 01.01.23 થી 31.03.2023 સુધીના NBS દરોમાં સુધારાને મંજૂરી આપી છે અને 25 ગ્રેડના ખરીફ, 2023  ફોસ્ફેટિક અને પોટેશિક માટેના NBS દરોને ખેડૂતોને સબસિડીવાળા ભાવે ખાતર મળે એ માટે મંજૂરી આપી છે.
સરકાર ખરીફ 2023 માટે ખેડૂતોને ગુણવત્તાયુક્ત અને સબસિડીવાળા P&K ખાતરો પૂરા પાડવાની તેની પ્રતિબદ્ધતાને પૂર્ણ કરવા માટે રૂ. 38,000 કરોડની સબસિડી આપશે.
કેબિનેટના નિર્ણયથી ખેડૂતોને DAP અને અન્ય P&K ખાતરોની ખરીફ સિઝન દરમિયાન સબસિડી, પોષણક્ષમ અને વાજબી ભાવે ઉપલબ્ધતા સુનિશ્ચિત કરવાનો બે ગણો ફાયદો થશે અને P&K ખાતરો પર સબસિડીનું તર્કસંગતકરણ પણ સુનિશ્ચિત કરશે.
YP/GP/JP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રીએ સ્મૃતિ વનના ઉદ્ઘાટનના દિવસને યાદ કર્યો
કચ્છમાં સ્મૃતિ વનની મુલાકાત લેવા લોકોને વિનંતી કરી
પ્રધાનમંત્રી શ્રી નરેન્દ્ર મોદીએ સ્મૃતિ વનના ઉદ્ઘાટનના દિવસને યાદ કર્યો હતો, જે 2001ના ગુજરાત ભૂકંપમાં ગુમાવેલા લોકો માટે હૃદયપૂર્વકની શ્રદ્ધાંજલિ છે.
શ્રી મોદીએ ગયા વર્ષની કેટલીક ઝલક પણ શેર કરી હતી જ્યારે તેમણે સ્મૃતિ વનનું ઉદ્ઘાટન કર્યું હતું.
તેમણે કચ્છમાં સ્મૃતિ વનની મુલાકાત લેવા પણ સૌને વિનંતી કરી છે.
મોદી સ્ટોરીની X પોસ્ટનો જવાબ આપતા પીએમએ X પોસ્ટમાં કહ્યું;
“અમે સ્મૃતિ વાનનું ઉદ્ઘાટન કર્યાને એક વર્ષ થઈ ગયું છે, જે 2001ના ગુજરાત ભૂકંપમાં આપણે ગુમાવ્યા હતા તેમને હૃદયપૂર્વકની શ્રદ્ધાંજલિ. આ એક સ્મારક છે જે સ્થિતિસ્થાપકતા અને સ્મરણને વ્યક્ત કરે છે. ગયા વર્ષની કેટલીક ઝલક શેર કરી રહ્યો છું અને હું આપ સૌને કચ્છમાં સ્મૃતિ વનની મુલાકાત લેવા વિનંતી કરું છું...”
CB/GP/JD
(
પ્રધાનમંત્રીનું કાર્યાલય
પ્રધાનમંત્રીશ્રી 23મી જૂને વાણિજ્ય ભવનનું ઉદ્ઘાટન કરશે અને નિર્યાત પોર્ટલ લોન્ચ કરશે
પ્રધાનમંત્રી શ્રી નરેન્દ્ર મોદી 23મી જૂન 2022ના રોજ સવારે 10:30 વાગ્યે વાણિજ્ય અને ઉદ્યોગ મંત્રાલયના નવા 'વાણિજ્ય ભવન' પરિસરનું ઉદ્ઘાટન કરશે. કાર્યક્રમ દરમિયાન, પ્રધાનમંત્રી એક નવું પોર્ટલ - નિર્યાત  પણ લોંચ કરશે - જે ભારતના વિદેશી વેપારને લગતી તમામ જરૂરી માહિતી મેળવવા માટે હિતધારકો માટે વન સ્ટોપ પ્લેટફોર્મ તરીકે વિકસાવવામાં આવ્યું છે. આ પ્રસંગે પ્રધાનમંત્રી સભાને પણ સંબોધિત કરશે.
ઈન્ડિયા ગેટની નજીક બાંધવામાં આવેલ, વાણિજ્ય ભવન એક સ્માર્ટ ઈમારત તરીકે તૈયાર કરવામાં આવ્યું છે જેમાં ઊર્જા બચત પર વિશેષ ધ્યાન કેન્દ્રિત કરીને ટકાઉ સ્થાપત્યના સિદ્ધાંતોનો સમાવેશ કરવામાં આવ્યો છે. તે એક સંકલિત અને આધુનિક ઓફિસ કોમ્પ્લેક્સ તરીકે સેવા આપશે જેનો ઉપયોગ મંત્રાલય હેઠળના બે વિભાગો એટલે કે વાણિજ્ય વિભાગ અને ડિપાર્ટમેન્ટ ફોર પ્રમોશન ઑફ ઈન્ડસ્ટ્રી એન્ડ ઈન્ટરનલ ટ્રેડ  દ્વારા કરવામાં આવશે.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 177.44 કરોડ લોકોને રસી આપવામાં આવી
ભારતમાં સક્રિય કેસનું ભારણ 1,11,472 થયું
સક્રિય કેસનું ભારણ હાલમાં 0.26% છે
સાજા થવાનો દર હાલમાં 98.54% નોંધાયો
છેલ્લા 24 કલાકમાં 20,439 દર્દીઓ સાજા થયા, કુલ વધીને 4,22,90,921 દર્દીઓ સાજા થયા
છેલ્લા 24 કલાકમાં ભારતમાં 10,273 નવા કેસ નોંધાયા
દૈનિક પોઝિટિવીટી દર 1.00% પહોંચ્યો
સાપ્તાહિક પોઝિટિવીટી દર હાલમાં 1.26% છે
કુલ 76.67 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 10,22,204 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 163